Le nkonzo yenzelwe ukuba uluntu lukwazi ukuxela umntu olahlekileyo. Ungamxela umntu olahlekileyo kwangoko wakube ukrokrela ukuba kukho into embi eyenzekileyo kulo mntu.
Akukho xesha limisiweyo lokulinda phambi kokuba umxele umntu olahlekileyo. Ukubanga ipolisa likuxelela ngenye indlela, thetha nelinye igosa elingentla ngesikhundla kweli uthetha nalo, uqhubeka wenze njalo ude ufumane uncedo oluyimfuneko. Ukuze ufumane inkcazelo ngabantwana abalahlekileyo, yiya kwiZiko lase Mzantsi Afrika laBantwana abalahlekileyo.
Ukubangaba ukrokrela ukuba umntu ulahlekile, zama ukunxulumana naye kuqala.
Nika inkcazelo esisiseko ngalo mntu, kulicebo elihle ukukhupha ifoto esandul'ukufotwa.
Ukubangaba umntu olahlekileyo ufunyenwe, yiya kwesa sikhululo samapolisa bekuxelwe kuso ukulahleka kwalo mntu, wazise ipolisa okanye igosa eliphanda ngale nyewe.
Ungamxela umntu olahlekileyo kuso nasiphina isikhululo samapolisa, akuyomfuneko ukuba ude uye kummandla apho lo mntu akrokreleka ukuba ulahlekele kuwo.
Le nkonzo ayihlawulelwa.